Persónuverndarstefna Þjóðminjasafns Íslands Þjóðminjasafn Íslands starfar samkvæmt lögum um Þjóðminjasafn Íslands , nr. 140 / 2011 og skv. lögum um menningarminjar nr. 80 / 2012 . Þjóðminjasafn er höfuðsafn á sviði menningarminja . Það annast söfnun , skrásetningu , varðveislu og rannsóknir á minjum um menningarsögu þjóðarinnar og kynningu þeirra , innanlands og utan . Það er stefna Þjóðminjasafnsins að lágmarka vinnslu persónuupplýsinga og vernda upplýsingar og gögn gegn hættum , innan frá eða utan . Þjóðminjasafn virðir persónuvernd allra notenda og vinnur einungs með persónuupplýsingar sem nauðsynlegar eru til að uppfylla lagaskyldu og lögmæta hagsmuni safnsins . Þjóðminjasafni er umhugað um persónuvernd og öryggi gagna sem það vinnur með . Um réttindi einstaklinga til aðgangs að persónuupplýsingum fer að lögum um persónuvernd nr. 90 / 2018 og upplýsingalögum nr. 140 / 2012 . Þjóðminjasafn nýtir persónuupplýsingar í þeim tilgangi sem helgaði söfnun þeirra . Persónuupplýsingum er ekki miðlað til þriðja aðila nema að fengnu samþykki eða í samræmi við samninga eða lög . Allar fyrirspurnir um persónuvernd skal senda á netfangið personuvernd@thjodminjasafn.is Öllum fyrirspurnum um meðhöndlun persónuupplýsinga og persónuverndarstefnu Þjóðminjasafns er svarað að fenginni ráðgjöf persónuverndarfulltrúa safnsins . Þjóðminjasafn leggur mikla áherslu á upplýsingarvernd og gerir almennt ráðstafanir til að tryggja öryggi upplýsinga . Allar upplýsingar um einstaklinga , hvort sem þær koma frá þeim sjálfum eða öðrum , eru meðhöndlaðar samkvæmt lögum nr. 90 / 2018 um persónuvernd og vinnslu persónuupplýsinga og reglugerð Evrópuþingsins og ráðsins ( ESB ) 2016 / 679 . Persónuverndarstefnan verður endurskoðuð reglulega en var fyrst útgefin 26. júní 2019 . 1 . Aðila máls : Tengiliðaupplýsingar ( nafn , símanúmer , netfang og heimilisfang ) og upplýsingar um önnur atriði sem koma fram í málsskjölum . Þetta eru m.a. upplýsingar um þá sem biðja um aðgang að gripum til skoðunar , biðja um lán á gripum til sýninga eða biðja um sýnatöku á safnkosti . Þá eru skráð önnur erindi s.s. beiðnir um sýningar , samstarf og stjórnsýslumál af margs konar tagi . 2 . Starfsmenn og umsækjendur um störf . Skráðar eru upplýsingar sem koma fram í umsóknum og verða til við meðferð máls . Þær eru m.a. unnar í samræmi við kröfur Fjársýslu ríkisins . 3 . Gesti sem koma á sýningar og viðburði Þjóðminjasafns , kennara sem koma með skólahópa á safnið , aðila sem bóka sali safnsins og fleiri einstaklinga sem tengjast safninu : Hér er átt við tengiliðaupplýsingar sem eru skráðar í bókunarkerfi , myndir sem teknar eru af gestum , skráningar í gestabækur , nöfn og netföng á póstlistum o.fl. 4 . Fyrirlesara á fyrirlestraröð Þjóðminjasafns og málþingum sem safnið heldur : Hér er átt við myndupptökur af fyrirlestrum . Þeim er miðlað á YouTube rás safnsins með samþykki viðkomandi . 5 . Einstaklinga sem svara spurningaskrám Þjóðminjasafns vegna þjóðháttarannsókna : Fjölþættum upplýsingum er safnað á grundvelli samþykkis . Þær eru ýmist á ópersónugreinanlegu eða persónugreinanlegu formi . Þeim síðarnefndu er ekki miðlað nema í samræmi við ákvæði persónuverndarlaga . 6 . Einstaklinga á ljósmyndum hjá Ljósmyndasafni Íslands : Myndgreiningarupplýsingar eru unnar til að auka varðveislu - og þekkingargildi myndanna til framtíðar . Þeim upplýsingum er einkum miðlað í gegnum upplýsingakerfið Sarp . Um miðlun mynda sem bera með sér persónuupplýsingar fer að persónuverndarlögum . 7 . Gefendur og seljendur safngripa og mannvirkja , fyrrum eigendur þeirra og þá sem hafa búið þau til , hvort heldur um er að ræða ljósmyndara , smiði og aðra iðnaðarmenn , handverksmenn , listamenn , silfur - og gullsmiði , hannyrðakonur eða hvaðeina sem varðar sögu gripanna . Þessar upplýsingar eru skráðar í aðfangabók og í gagnagrunninn Sarp . Hvernig eru persónuupplýsingar unnar Öll vinnsla Þjóðminjasafnsins á persónuupplýsingum byggir á lagaheimild , samningum eða samþykki hins skráða . Í vinnsluskrá kemur fram á hvaða heimildum vinnslan byggist . Persónuverndarfulltrúi aðstoðar og veitir ráðgjöf um meðferð og ráðstöfun persónuupplýsinga . Hann leiðbeinir einnig um innra eftirlit sem m.a. felst í því að staðreyna að Þjóðminjasafn fari eftir þeim öryggisráðstöfunum sem það sjálft hefur ákveðið að beita . Þjóðminjasafn er afhendingarskyldur aðili til Þjóðskjalasafns Íslands skv. lögum um opinber skjalasöfn nr. 77 / 2014 og geymir því öll skjöl fram að skilum til Þjóðskjalasafns í samræmi við settar reglur þar um . Notendur eru hér upplýstir um hvaða kökur þetta eru og um notkun okkar á vefkökum safnsins . Þegar notandi sendir safninu fyrirspurn í gegnum vefform er þar beðið um þær upplýsingar sem nauðsynlegar eru til að við getum svarað fyrirspurninni . Eftir að fyrirspurn hefur borist er þess gætt að einungis þeir starfsmenn safnsins sem koma að því að svara fyrirspurnum hafi aðgang að upplýsingunum . Milliliður í móttöku fyrirspurna er vefkerfi þjónustuaðila safnsins sem hýst er á vefþjóni staðsettum á Íslandi . Innsendum gögnum er sjálfkrafa eytt úr vefkerfinu eftir 180 daga og þar fer ekki fram frekari söfnun eða úrvinnsla gagna . Hvað er vefkaka ? Vefkökur eru litlar textaskrár sem settar eru inn á tölvuna þína eða önnur snjalltæki þegar vefsíða Þjóðminjasafnsins er heimsótt . Vefkökur gera vefsíðum kleift að þekkja tölvur og snjalltæki notenda og því er vefkaka eins konar stafrænt merki sem man hvar þú hefur verið á netinu . Viðvarandi vefkökur vistast hins vegar á tölvu notanda og muna þannig val eða aðgerðir notenda á síðunni . Þjóðminjasafnið notast bæði við setukökur og viðvarandi vefkökur . Vefkökur á vefsíðu Þjóðminjasafnsins Vefkökur eru fyrstu aðila kökur eða þriðju aðila kökur . Það ræðst af léni vefsíðunnar sem notar vefkökuna hvort hún telst fyrsta eða þriðja aðila vefkaka . Fyrstu aðila vefkökur eru í grundvallaratriðum vefkökur sem verða til á þeirri vefsíðu sem notandi heimsækir . Þriðju aðila vefkökur eru þær vefkökur sem verða til á öðru léni en því sem notandi heimsækir , en hafa þó ákveðna virkni á vefsíðu safnsins . Vefsíða Þjóðminjasafnsins notast bæði við fyrstu aðila kökur og þriðju aðila kökur . Þær vefkökur sem finna má á vefsíðu Þjóðminjasafnsins eru eftirfarandi : Fyrstu aðila kökur Safnið notar tvær tegundir af fyrstu aðila setukökum ( session ) til að greina umferð um vefsíðu safnsins og safna tölfræðiupplýsingum um notkun síðunnar . Kökunum er eytt þegar þú lokar þeim vafra sem notaður er til að skoða vefsíðuna . Upplýsingarnar sem safnast með kökunum eru notaðar til að greina hvaða hlutar vefsíðunnar eru skoðaðir meira en aðrir . Þá notar safnið eina viðvarandi fyrstu aðila setuköku sem er geymd á búnaði notanda í allt að tvö ár , en hún er notuð til þess að greina hvort notandi hafi skoðað vefsíðu Þjóðminjasafnsins áður og hversu oft notandi heimsækir vefsíðuna . Notkun Þjóðminjasafnsins á ofangreindum kökum teljast tölfræðikökur og er notkun þeirra byggð á lögmætum hagsmunum Þjóðminjasafnsins . Notandi getur valið að slökkva á þessum kökum . Þriðju aðila kökur Á vefsíðu Þjóðminjasafnsins er að finna þriðju aðila kökur sem koma frá Google Analytics og Facebook . Google og Facebook nota kökurnar til að sérsníða auglýsingar og birta notendum annars staðar á netinu og greina notkun á vefsíðu Þjóðminjasafnsins . Ef þú býrð í landi innan Evrópusambandsins og vilt fræðast nánar um hvernig auglýsendur nota vefkökur sem þessar eða vilt hafa val um að taka ekki við þessum kökum , farðu þá á Your Online Choices . Búir þú hinsvegar í Bandaríkjunum og vilt kynna þér vefkökur nánar , heimsæktu þá Your Ad Choices . Hvernig er hægt að slökkva á vefkökunum Notendur geta breytt stillingum á vefkökum og komið í veg fyrir að Þjóðminjasafnið safni tölfræðikökum . Veitir þú samþykki fyrir markaðskökum getur þú hvenær sem er afturkallað það samþykki með því að loka á kökur á vefsíðunni eða eyða þeim úr vafra þínum . Notendur geta eytt vefkökum í þeim vafra sem notast er við hverju sinni . Leiðbeiningar fyrir mismunandi vafra má finna á upplýsingasíðum viðkomandi vafra : Google Analytics og Facebook pixel eru notuð til notkunarmælinga á vef Þjóðminjasafnsins . Við hverja komu inn á vefinn eru nokkur atriði skráð , svo sem tími og dagsetning , leitarorð , frá hvaða vef er komið og gerð vafra og stýrikerfis . Þessar upplýsingar má nota við endurbætur á vefnum og þróun hans , t.d. til að gera það efni áberandi sem notendur sækjast mest eftir , ákveða hvaða vafra vefurinn ætti að styðja og til að mæla árangur markaðsstarfs . Upplýsingarnar eru ekki persónurekjanlegar . SSL-skilríki Vefsíða Þjóðminjasafnsinser með SSL-skilríki . Það þýðir að allur gagnaflutningur til og frá síðunni er dulkóðaður og því öruggari . SSL-skilríki varna því að óprúttnir aðilar komist yfir gögn sem eru send í gegnum vefinn , eins og til dæmis lykilorð .